# Canillo

### De Viquipèdia

Canillo

(En detall)

Localització
País | Andorra
Gentilici | canillenc canillenca
Superfície | 110 km²
Altitud | 1,526 m
Població (2005) • Densitat | 4.633 hab. 42,12 hab/km²
Coordenades | 42° 34′ ″ N 1° 36′ ″ E
Dirigents: • Cònsol major: • Cònsol menor: | Enric Casadevall Medrano Monica Bonell Tuset
Estat • Parròquia | Andorra Canillo
Codi postal | `AD100`
Web | www.comucanillo.ad

Canillo és la primera de les parròquies d'Andorra, segons l'ordre tradicional, i la més extensa de les set amb 110 km².

La parròquia s'estén al nord-est del Principat sobre l'eix de la vall de la Valira d'Encamp, i limita amb les parròquies d'Encamp al sud, d'Ordino a l'oest, i el Sabartès del departament francès de l'Arièja al nord i a l'est. Amb la parròquia d'Encamp comparteix, des del 1672, el dit Terreny de Concòrdia, un sector d'explotació comuna de 15,6 km². Amb el Sabartès es va disputar la solana d'Andorra, un terreny tradicional de pasturatge reclamat pels pobles occitans de l'Hospitalet i de Merenç. Una sentència del Consell Superior de Perpinyà del 1776, ratificada pel Consell Reial de Tolosa de Llenguadoc el 1835, va reconèixer el dret a favor de Canillo.

Canillo està considerada el centre religiós d'Andorra amb el santuari de la Mare de Déu de Meritxell, patrona d'Andorra, l'església romànica de Sant Joan de Caselles, la més ben conservada, i l'església parroquial de Sant Serni que destaca per la torre alta i massissa i una talla gòtica del Sant Crist del segle XIV.

És també un centre d'esports d'hivern amb el Palau de Gel d'Andorra, la seu de la Federació Andorrana d'Esports de Gel, i les instal·lacions de l'estació d'esquí de Soldeu-el Tarter. La parròquia comprèn, a més del poble de Canillo, els de Soldeu, el Tarter, Ransol, els Plans, l'Aldosa de Canillo, el Vilar de Canillo, les Cases del Forn, Prats, Meritxell, Pradarrodó i les Morelles.

Entitat de població | Habitants (2005)
--- | ---
Aldosa | 195
Canillo | 1.781
Forn, el | 39
Incles | 538
Meritxell | 61
Plans, els | 58
Prats | 36
Ransol | 159
Soldeu | 698
Tarter, el | 1.052
Vilar, el | 16

## [edita] Llocs d'interès

- Església parroquial de Sant Serni.
- Església romànica de Sant Joan de Caselles.
- Santuari de la Mare de Déu de Meritxell.
- Creu dels Set Braços, o Creu de Carlemany.
- Estació d'esquí Soldeu-el Tarter, avui Grandvalira.

## [edita] Enllaços externs

- Comú de Canillo

Obtingut de "http://ca.wikipedia.org../../../c/a/n/Canillo.html"

Categoria: Parròquies d'Andorra

##### Views

- Article
- Discussió
- Revisió actual

##### Cerca

##### En altres llengües

- Aragonés
- Deutsch
- English
- Español
- Euskara
- Suomi
- Français
- Italiano
- 日本語
- Ekakairũ Naoero
- Nederlands
- Polski
- Português
- Русский
- Shqip
- 中文